ЗАМИСЪЛ  за  ПРОЕКТ  на  ТЕМА:
Подобряване и усъвършенстване физиологичната регулация на най-важните жизнени процеси – алкално-киселинното равновесие и еритропоезата, с оглед повишаване здравословния статус на населението и постигане активно дълголетие.

ОБОСНОВКА:
Човешкият организъм е най-сложната жива система в познатата ни Вселена, изпълняваща мисия по познаване на света.
Изключително жизнен и резервиран, този уникален организъм притежава извънредно прецизни системи  от отрицателна обратна връзка за физиологично  регулиране и стабилизиране на основните жизнени процеси: регулацията на артериалното налягане; регулиране концентрацията на кислорода и въглеродния двуокис в артериалната кръв; регулация на еритропоезата; регулация на водно-солевата хомеостаза; регулация на алкално-киселинното равновесие; регулация на кръвнозахарното ниво; регулация на телесната температура; регулация на телесното тегло.
Подробно принципите и особеностите в тези регулации са дадени в монографията „Физиологична регулация на основните жизнени процеси“ под редакцията на проф. Начо Начев.
При внимателно изучаване на този забележителен труд на проф. Начев и неговите колеги доц. Боряна Пирьова и доц. Димитър Страшимиров  се откроява определящото значение на двата най-важни жизнени процеса и тяхната регулация – еритропоезата и алкално-киселинното равновесие.
Еритропоезата, или способността на организма да възпроизвежда еритроцити, червените кръвни клетки, които участват в процеса на снабдяване клетките и органите на тялото с кислород, е един от факторите, които осигуряват успешната работа на  първия буфер при регулацията на алкално-киселинното равновесие – постоянството на броя на еритроцитите в периферната кръв.
Нормалният брой на еритроцитите в периферната кръв у мъжа се движи между 4,5 и 5,5 трилиона, а у жената между 4,0 и 5,0 трилиона. Като живи клетки еритроцитите са подложени на остаряване и унищожение, като за едно денонощие загиват около 250 милиарда. За да се осигури обаче нормалната жизнена дейност на организма,  е необходимо тази загуба непрекъснато да се компенсира от образуването и постъпването в периферната кръв на ново количество еритроцити, равни по брой на разрушените. Освен сложната система от регулации на този необходим брой, следва да се посочат основните фактори и вещества, които могат да стимулират този процес, между които са аскорбиновата киселина (витамин „С“) и витамините В6 и В12, които се съдържат в червените натурални (живи) вина, върху употребата на които се дължи френската традиция в активното дълголетие (френски парадокс).

По отношение на алкално-киселинното равновесие, съществува единно мнение: концентрацията на водородните катиони, протоните, е един от най-важните показатели в телесната хомеостаза. Поддържането на постоянството на рН на телесните течности е най-същественото условие за нормалното протичане на всички жизнени процеси. Алкално киселинното състояние на средата определя активността на ензимите и чрез това процесите на обмяна на веществата; определя разпределението на йоните вън и вътре в клетките; влияе върху активността на хормоните; въздейства върху активността на имунните (белите) кръвни клетки; стимулира или потиска действието  на лекарствата и другите биологично активни вещества. 
Телесните течности, интерстициална (рН = 7,36-7,45) и цитоплазмена матрица (рН = 7,3-7,5), са леко алкални. Тяхното рН се колебае в твърде тесни граници – от 7,36 (7,3) до 7,44 (7,5). Биологическото значение на поддържането стабилността на този показател за вътрешната течна среда на организма в необходимите граници е обусловило сложна система от регулации (буфери), която нормално осигурява  твърде голямо постоянство на рН с извънредна голяма чувствителност към отклонение от нормалните стойности. Известно е, че постоянството на плазмената натриева концентрация е един от стабилните параметри на вътрешната течна среда на организма и отклонения от порядъка на 2-3 ммол/литър предизвикват регулаторни промени. В сравнение с това, чувствителността към  абсолютните промени в рН е от 100 000 до 1 000 000 пъти по-голяма отколкото към промените към концентрацията на натриеви катиони. Тази висока чувствителност на регулаторната система още веднъж потвърждава огромното значение, което има поддържането на алкално-киселинния баланс в тесните граници на нормалността.
В резултат  замърсяване с киселинни съединения и диоксини  на атмосферния въздух, който дишаме, водата, която пием и храната, която приемаме,  настъпват изменения във водородния показател на кръвта към тревожни стойности – под 7,35. Това от своя страна автоматично включва буфери в регулаторната система – бикарбонатни, фосфатни и белтъчни. На този регулаторен процес може да се помогне с прилагане методите на поведенческата медицина: подбиране на храната и водата с предимство на алкалната, следене за водородния показател на кръвта и въвеждането му в границите по изкуствен път.

ЦЕЛ  на  ПРОЕКТА:
1. Чрез изучаване на чуждестранния опит и провеждане на лабораторни изследвания и клинични наблюдения да се установи практически значението на алкално-киселинния баланс на организма за здравословното състояние на пациентите и хода на протичане лечението;
2. Да се въведе в медицинския протокол следене за водородния показател (рН) на телесните течности и въвеждането им в нормите, като необходимо условие за провеждане успешно и бързо излекуване на болните;
3. Да се въведе в медицинската практика проверка степента на замърсяване черния дроб, която при децата не трябва да надвишава 2-3%; при подрастващите 5-6%; при възрастните – 8-12%;
4. Разгръщане на широка просветна дейност в приучаване на населението към следене за алкално-киселинното равновесие на организма си, както се следи за температурата и кръвното налягане и поддържането му в необходимите граници чрез придобиване на правилни хранителни навици;
5. Основаване на Научно-изследователски и методико-профилактичен център за изследвания, лечение, здравна просвета и профилактика на различни видове заболявания и постигане на активно дълголетие, чрез поддържане на необходимото постоянство на алкално-киселинното равновесие на течностите в организма;
6. Създаване към „Научно-изследователския център с профилакториум“ селскостопанска база за отглеждане на животинска и растителна продукция с алкален характер и  лозови масиви с подходящи сортове лозя със съответната индустриална база за производство на био вино (живо вино);
7. Разработване, патентоване и прилагане в практиката на изделия, разработени по методите на използване на полевата катализа, за повишаване на метаболизма и засилване на алкалните характеристики на растителната и животинската продукция, чрез обработката на водата и храната с магнитни и електростатични полета.

ОЧАКВАНИ  РЕЗУЛТАТИ:
С реализацията на предлагания проект ще се направи решителна стъпка към подобряване на здравословния статус на, засегнатото от описаните в проекта дейности, население и осигуряването на висока имунна защита и активното му дълголетие.
Ще се създадат добри стопански практики за производство на биологична продукция, която съдейства за подобряване и облекчаване на регулировката на алкално-киселинното равновесие в организма.
Ще се издигне равнището на поведенческата медицина на ново практическо ниво в клиничната практика и здравословния живот.

Разработил: Никола Ников, 14 септември 2021г.
	
[bookmark: _GoBack]
